বরিশালকে সঙ্গে নিয়ে শেষ চারে কুমিল্লা
মোহাম্মদ রিজওয়ান যখন আউট হন, কুমিল্লা ভিক্টোরিয়ান্সের প্রয়োজন ৩৮ বলে ৬৭। ৩৯ বলে ৭৩ রানের ধুন্ধুমার ইনিংস খেলে শাই হোপের অসাধারণ ক্যাচে রিজওয়ান ফেরেন সাজঘরে। আটটি চার ও চারটি ছয় তার ইনিংসের শোভা বাড়ায়। দ্বিতীয় উইকেটে ম্যাচসেরা জনসন চার্লসের সঙ্গে তার ১২২ রানের জুটির সমাপ্তি ঘটে। কিন্তু রিজওয়ান ফিরে গেলেও ঝড় থামেনি। ক্যারিবীয় কিপার-ব্যাটার জনসন চার্লস বাকি কাজটুকু সারার জন্য ক্রিজে রয়ে যান। তার ব্যাটিংকে ঝড় না বলে মহাঝড় বলাই উত্তম। উইকেটের চারপাশে চার-ছয়ের ফুলঝুরি ছুটিয়ে ১০ বল বাকি থাকতে ছক্কা মেরে কুমিল্লাকে জিতিয়ে দেন সাত উইকেটে। নিজে অপরাজিত থাকেন ৫৬ বলে ১০৭ রানে। পাঁচটি চার ও ১১টি ছয়ে। মাত্র ৫৩ বলে সেঞ্চুরি পূর্ণ করা জনসন চার্লস আমাদ বাটের এক ওভারে নেন ২৪ রান। বিপিএলের ইতিহাসে সবচেয়ে বেশি রান তাড়া করে জেতার রেকর্ডও এটি। এই জয়ে ফরচুর বরিশালকে সঙ্গে নিয়ে প্লে-অফের টিকিট নিশ্চিত করে ফেলল কুমিল্লা। সমান নয় ম্যাচে দুই দলেরই পয়েন্ট ১২। অন্যদিকে সমান ম্যাচে চার পয়েন্ট পাওয়া খুলনার অবস্থান ছয়ে। ১০ ম্যাচে ১৬ পয়েন্ট নিয়ে আগেই শেষ চারে জায়গা করে নিয়েছে সিলেট স্ট্রাইকার্স। 
বিপিএলে সিলেট-পর্বের শেষদিনের দ্বিতীয় ম্যাচে মঙ্গলবার দর্শকদের মনোরঞ্জন করেছে দুদলের ব্যাটিং। যার সূচনা করেন খুলনা টাইগার্সের তামিম ইকবাল ও শাই হোপ। তামিম পাঁচ রানের জন্য মিস করেন সেঞ্চুরি। ৬১ বলে ৯৫ রানে (১১টি চার ও চারটি ছয়) তাকে থামান মোসাদ্দেক হোসেন। ৫৫ বলে ৯১ রানে অপরাজিত থাকেন শাই হোপ। পাঁচটি চার ও সাতটি ছক্কা হাঁকান তিনি। সিলেট বিপিএলকে বিদায় জানাল রানের রঙে ভরিয়ে দিয়ে। মিরপুরে মন্থর উইকেটে এমন ব্যাটিং-বিনোদন দেখার আশা করাটাই দুরাশা।
খুলনা টাইগার্স ২১০/২, ২০ ওভারে (তামিম ইকবাল ৯৫, শাই হোপ ৯১*, আজম খান ১২*। নাসিম শাহ ১/৩৪)।
কুমিল্লা ভিক্টোরিয়ান্স ২১৩/৩, ১৮.২ ওভারে (মোহাম্মদ রিজওয়ান ৭৩, জনসন চার্লস ১০৭*, খুশদিল শাহ ১২। নাসুম আহমেদ ৪/১৯)। ফল : কুমিল্লা ভিক্টোরিয়ান্স সাত উইকেটে জয়ী। ম্যান অব দ্য ম্যাচ : জনসন চার্লস (কুমিল্লা)।
সংক্ষিপ্ত স্কোর
ফরচুন বরিশাল ১৫৬/৮, ২০ ওভারে (এনামুল হক ৪২, সাইফ হাসান ১৫, ইফতেখার আহমেদ ১০, মাহমুদউল্লাহ ৩৯, সালমান হোসেন ১৪, করিম জানাত ১৭। আমির হামজা ২/২২)।
ঢাকা ডমিনেটরস ১৫৭/৫, ১৮.৫ ওভারে (সৌম্য সরকার ৩৭, মোহাম্মদ মিঠুন ৫৪, আবদুল্লাহ আল মামুন ২৬, নাসির হোসেন ২০*। সাকিব আল হাসান ২/১৮, সানজামুল ইসলাম ২/৩৫)।
ফল : ঢাকা ডমিনেটরস ৫ উইকেটে জয়ী।
ম্যান অব দ্য ম্যাচ : মোহাম্মদ মিঠুন (ঢাকা)।

মোহাম্মদ রিজওয়ান যখন আউট হন, কুমিল্লা ভিক্টোরিয়ান্সের প্রয়োজন ৩৮ বলে ৬৭। ৩৯ বলে ৭৩ রানের ধুন্ধুমার ইনিংস খেলে শাই হোপের অসাধারণ ক্যাচে রিজওয়ান ফেরেন সাজঘরে। আটটি চার ও চারটি ছয় তার ইনিংসের শোভা বাড়ায়। দ্বিতীয় উইকেটে ম্যাচসেরা জনসন চার্লসের সঙ্গে তার ১২২ রানের জুটির সমাপ্তি ঘটে। কিন্তু রিজওয়ান ফিরে গেলেও ঝড় থামেনি। ক্যারিবীয় কিপার-ব্যাটার জনসন চার্লস বাকি কাজটুকু সারার জন্য ক্রিজে রয়ে যান। তার ব্যাটিংকে ঝড় না বলে মহাঝড় বলাই উত্তম। উইকেটের চারপাশে চার-ছয়ের ফুলঝুরি ছুটিয়ে ১০ বল বাকি থাকতে ছক্কা মেরে কুমিল্লাকে জিতিয়ে দেন সাত উইকেটে। নিজে অপরাজিত থাকেন ৫৬ বলে ১০৭ রানে। পাঁচটি চার ও ১১টি ছয়ে। মাত্র ৫৩ বলে সেঞ্চুরি পূর্ণ করা জনসন চার্লস আমাদ বাটের এক ওভারে নেন ২৪ রান। বিপিএলের ইতিহাসে সবচেয়ে বেশি রান তাড়া করে জেতার রেকর্ডও এটি। এই জয়ে ফরচুর বরিশালকে সঙ্গে নিয়ে প্লে-অফের টিকিট নিশ্চিত করে ফেলল কুমিল্লা। সমান নয় ম্যাচে দুই দলেরই পয়েন্ট ১২। অন্যদিকে সমান ম্যাচে চার পয়েন্ট পাওয়া খুলনার অবস্থান ছয়ে। ১০ ম্যাচে ১৬ পয়েন্ট নিয়ে আগেই শেষ চারে জায়গা করে নিয়েছে সিলেট স্ট্রাইকার্স।
বিপিএলে সিলেট-পর্বের শেষদিনের দ্বিতীয় ম্যাচে মঙ্গলবার দর্শকদের মনোরঞ্জন করেছে দুদলের ব্যাটিং। যার সূচনা করেন খুলনা টাইগার্সের তামিম ইকবাল ও শাই হোপ। তামিম পাঁচ রানের জন্য মিস করেন সেঞ্চুরি। ৬১ বলে ৯৫ রানে (১১টি চার ও চারটি ছয়) তাকে থামান মোসাদ্দেক হোসেন। ৫৫ বলে ৯১ রানে অপরাজিত থাকেন শাই হোপ। পাঁচটি চার ও সাতটি ছক্কা হাঁকান তিনি। সিলেট বিপিএলকে বিদায় জানাল রানের রঙে ভরিয়ে দিয়ে। মিরপুরে মন্থর উইকেটে এমন ব্যাটিং-বিনোদন দেখার আশা করাটাই দুরাশা।
খুলনা টাইগার্স ২১০/২, ২০ ওভারে (তামিম ইকবাল ৯৫, শাই হোপ ৯১*, আজম খান ১২*। নাসিম শাহ ১/৩৪)।
কুমিল্লা ভিক্টোরিয়ান্স ২১৩/৩, ১৮.২ ওভারে (মোহাম্মদ রিজওয়ান ৭৩, জনসন চার্লস ১০৭*, খুশদিল শাহ ১২। নাসুম আহমেদ ৪/১৯)। ফল : কুমিল্লা ভিক্টোরিয়ান্স সাত উইকেটে জয়ী। ম্যান অব দ্য ম্যাচ : জনসন চার্লস (কুমিল্লা)।
সংক্ষিপ্ত স্কোর
ফরচুন বরিশাল ১৫৬/৮, ২০ ওভারে (এনামুল হক ৪২, সাইফ হাসান ১৫, ইফতেখার আহমেদ ১০, মাহমুদউল্লাহ ৩৯, সালমান হোসেন ১৪, করিম জানাত ১৭। আমির হামজা ২/২২)।
ঢাকা ডমিনেটরস ১৫৭/৫, ১৮.৫ ওভারে (সৌম্য সরকার ৩৭, মোহাম্মদ মিঠুন ৫৪, আবদুল্লাহ আল মামুন ২৬, নাসির হোসেন ২০*। সাকিব আল হাসান ২/১৮, সানজামুল ইসলাম ২/৩৫)।
ফল : ঢাকা ডমিনেটরস ৫ উইকেটে জয়ী।
ম্যান অব দ্য ম্যাচ : মোহাম্মদ মিঠুন (ঢাকা)।